CELEX: 31991D0332
Language: el
Date: 1991-07-08 00:00:00
Title: 91/332/ΕΟΚ: Απόφαση της Επιτροπής της 8ης Ιουλίου 1991 για την τροποποίηση της οδηγίας 91/237/ΕΟΚ όσον αφορά ορισμένα μέτρα προστασίας κατά της νέας ασθένειας των χοίρων

Avis juridique important

|

31991D0332

91/332/ΕΟΚ: Απόφαση της Επιτροπής της 8ης Ιουλίου 1991 για την τροποποίηση της οδηγίας 91/237/ΕΟΚ όσον αφορά ορισμένα μέτρα προστασίας κατά της νέας ασθένειας των χοίρων  

Επίσημη Εφημερίδα αριθ. L 183 της 09/07/1991 σ. 0015 - 0017

ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Ιουλίου 1991  για την τροποποίηση της οδηγίας 91/237/ΕΟΚ όσον αφορά ορισμένα μέτρα προστασίας κατά της νέας ασθένειας των χοίρων  ( 91/332/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90 /425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς ( 1 ), όπως  τροποποιήθηκε από την οδηγία 91/67/ΕΟΚ ( 2 ), και ιδίως το άρθρο 10,  Εκτιμώντας :  ότι ορισμένα κρούσματα ασθένειας που προκλήθηκαν προφανώς από ένα μολυσματικό αλλά μη δυνάμενο να χαρακτηρισθεί παράγοντα εκδηλώθηκαν σε ορισμένα μέρη του Βελγίου, της Γερμανίας και των Κάτω Χωρών -  ότι, λόγω της ασθενείας αυτής, η Επιτροπή ενέκρινε την απόφαση 91/237/ΕΟΚ ( 3 ) σχετικά με περαιτέρω προστατευτικά μέτρα κατά της νέας ασθένειας των χοίρων -  ότι η ασθένεια αυτή διαπιστώθηκε πρόσφατα σε αγέλες χοίρων στο Ηνωμένο Βασίλειο -  ότι πρέπει να προσαρμοστούν τα προστατευτικά μέτρα ώστε να αντιμετωπιστεί η κατάσταση αυτή -  ότι οι αρχές των κρατών μελών έχουν αναλάβει την υποχρέωση να εφαρμόζουν τα εθνικά μέτρα τα οποία είναι αναγκαία προκειμένου να εξασφαλιστεί η αποτελεσματική εφαρμογή της παρούσας απόφασης όταν αποστέλλονται χοίροι σε άλλα κράτη μέλη -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Η οδηγία 90/237/ΕΟΚ τροποποιείται ως εξής :  1 . Το άρθρο 6 παράγραφος 2 αντικαθίσταται από το ακόλουθο κείμενο :  "2 . Με την επιφύλαξη του άρθρου 5 το Ηνωμένο Βασίλειο, από τις 8 Ιουλίου 1991, δεν αποστέλλει σε άλλα κράτη μέλη χοίρους παραγωγής από διοικητικές περιφέρειες υψηλού υγειονομικού κινδύνου .  "3 . Για τους σκοπούς της παρούσας απόφασης, διοικητική περιφέρεια υψηλού υγειονομικού κινδύνου θεωρείται η διοικητική περιφέρεια στην οποία βρίσκονται, κάποια χρονική στιγμή, δύο ή περισσότερες μολυσμένες εκμεταλλεύσεις ."  2 . Το άρθρο 7 αντικαθίσταται από το ακόλουθο κείμενο :  "Άρθρο 7  1 . Τα κράτη μέλη ανακοινώνουν, κατά την πρώτη εργάσιμη ημέρα κάθε εβδομάδας, στα λοιπά κράτη μέλη και στην Επιτροπή, τον κατάλογο των :  - διοικητών περιφερειών στις οποίες βρίσκονται μία ή περισσότερες μολυσμένες εκμεταλλεύσεις,  - διοικητικών περιφερειών υψηλού υγειονομικού κινδύνου .  Οι διοικητικές περιφέρειες αναφέρονται κατά περιοχή .  2 . Μία φορά το μήνα κατά τη διάρκεια της συνεδριάσεως της Μόνιμης Κτηνιατρικής Επιτροπής, τα κράτη μέλη υποβάλλουν στοιχεία σχετικά με την κατάσταση της ασθένειας σύμφωνα με το υπόδειγμα που αναφέρεται στο παράρτημα ( έκθεση PRRS )."  3 . Στο άρθρο 8 προστίθεται το ακόλουθο κείμενο :  "Με την επιφύλαξη των άρθρων 3, 4 και 5 οι χοίροι αναπαραγωγής, παραγωγής και σφαγής που αποστέλλονται από εκμετάλλευση που εκτρέφει χοίρους αναπαραγωγής που βρίσκεται στο Ηνωμένο Βασίλειο προς τα άλλα κράτη μέλη από τις 8 Ιουλίου 1991 πρέπει να πληρούν  τους όρους που αναφέρονται στα στοιχεία α ) και β )."  Άρθρο 2  Τα κράτη μέλη τροποποιούν τα μέτρα που εφαρμόζονται στις συναλλαγές ώστε να συμμορφωθούν με την παρούσα απόφαση . Ενημερώνουν αμέσως σχετικα την Επιτροπή .  Άρθρο 3  Η παρούσα απόφαση απευθύνεται στα ρκάτη μέλη . Βρυξέλλες, 8 Ιουλίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 224 της 18 . 8 . 1990, σ . 29 . ( 2 ) ΕΕ αριθ . L 46 της 19 . 2 . 1991, σ . 1 . ( 3 ) ΕΕ αριθ . L 106 της 26 . 4 . 1991, σ . 67 .    ΠΑΡΑΡΤΗΜΑ  PRRS ΓΙΑ ΤΗΝ ΠΕΡΙΟΔΟ  ΚΡΑΤΟΣ ΜΕΛΟΣ  1 . Αριθμός μολυσμένων αγέλων ( αγέλες υπό περιορισμό )    Περιοχή ( ονομαστικά )  Προηγούμενοι μήνες  Κατά το μήνα της έκθεσης                                                              Σύνολο       2 . Αριθμός νέων κρουσμάτων ( αγέλες που μολύνονται για πρώτη φορά )    Περιοχή ( ονομαστικά )  Προηγούμενοι μήνες  Κατά το μήνα της έκθεσης                                                              Σύνολο       3 . Συνημμένα :  α ) χάρτης στον οποίο εμφαίνονται οι μολυσμένες περιοχές -  β ) κατάλογος των διοικητικών περιφερειών ( κατά περιοχή ) που περιλαμβάνουν μια μολυσμένη αγέλη -  γ ) κατάλογος των διοικητικών περιφερειών ( κατά περιοχή ) που περιλαμβάνουν δύο ή περισσότερες μολυσμένες αγέλες .